**Likumprojekta** **“Grozījumi likumā „Par palīdzību dzīvokļa jautājumu risināšanā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “**Grozījumi likumā „Par palīdzību dzīvokļa jautājumu risināšanā”” (turpmāk – Likumprojekts)**  mērķis ir ietvert deleģējumu ministru kabineta noteikumu izstrādei par aizdevumiem dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei izdošanai, lai izpildītu Ministru kabineta 2018.gada 2.oktobra protokola (Nr.45, 44.§) 2.punktu, kurš paredz uzdevumu, sagatavot atbilstošu Ministru kabineta noteikumu projektu.  Tāpat līdz ar Likumprojektu tiek izslēgta likuma “Par palīdzību dzīvokļa jautājumu risināšanā” 25.panta otrā daļa a mērķi atvieglot pašvaldības iespējas nodrošināt dzīvokļa pabalstu ne tikai personām, kas atbilstoši likuma normām ir noteiktas par tiesīgām izīrēt pašvaldībai piederošu vai tās nomātu dzīvojamo telpu vai sociālo dzīvokli, bet arī citām personu grupām, kuras saskaņā ar minētā panta pirmo daļu pašvaldība ir noteikusi saistošajos noteikumos. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | 1. Ministru kabineta 2016.gada 3.maija rīkojuma Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” 39.punkts; 2. Ministru kabineta 2018.gada 2.oktobra sēdes (Nr.45, 44.§) 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  **1.Tirgus situācija**  Šī brīža dzīvojamais fonds ir būtiski novecojis, kas palielina tā uzturēšanas izmaksas un, nepalielinoties mājsaimniecību ienākumiem, attālina tā atjaunošanās perspektīvas. Līdz 1941.gadam Latvijā uzbūvēti 45% no visa daudzdzīvokļu ēku skaita, savukārt no 1961. līdz 1992. gadam Latvijā uzcelti 53% no dzīvojamā fonda, bet kopš 1993.gada no jauna uzbūvēto daudzdzīvokļu dzīvojamo māju īpatsvars ir tikai 2%[[1]](#footnote-2). Latvijā novērojama ļoti lēna daudzdzīvokļu dzīvojamā fonda atjaunošanās, gadā tiek uzbūvēti tikai 0,2% no kopējā dzīvokļu skaita Latvijā.  Daudzdzīvokļu namu sadalījums pēc to ekspluatācijā nodošanas gada,  %  Avots: CSB  Šobrīd privātā sektora investīcijas īres namu būvniecībā uz tirgus nosacījumiem ir nepietiekamas. Pieejamie kreditēšanas termiņi ir būtiski īsāki par ēkas ekspluatācijas termiņu, kas palielina izmaksas par dzīvojamo telpu.  Privāto investīciju apmērā daudzdzīvokļu namu būvniecībā Latvija ievērojami atpaliek no Igaunijas un Lietuvas. Ja 2017.gadā Latvijā uzbūvēti 1155 dzīvokļi, tad gan Igaunijā, gan Lietuvā uzbūvēti trīs ar pusi reizes vairāk dzīvokļi jeb 4307 dzīvokļi Igaunijā un 4024 dzīvokļi Lietuvā.[[2]](#footnote-3)  Salīdzinājumā ar citām OECD dalībvalstīm, Latvijā jau ilgstoši ir viens no zemākajiem ekspluatācijā nodoto dzīvokļu īpatsvariem pret kopējo dzīvojamo fondu. 2015.gadā ekspluatācijā tika nodoti tikai 0,2% dzīvokļu no kopējā dzīvokļu fonda. Salīdzinājuma pārējās Baltijas valstīs – Lietuvā un Igaunijā šis rādītājs bija 0,6 procenti.  Pašlaik privātais sektors nav ieinteresēts veikt investīcijas īres namu būvniecībā reģionos, jo, ņemot vērā augstās būvniecības izmaksas un attīstītāja vēlamo investīciju atmaksāšanās periodu, īres maksa no jauna uzbūvētos mājokļos pārsniedz vidējo īres maksas līmeni pašvaldībās un reģionos dzīvojošo iedzīvotāju maksātspēju. To parāda statistika par uzbūvētās dzīvojamās platības apmēriem kopš 2010. līdz 2017. gadam – 91,8% no jaunu mājokļu dzīvojamās platības uzbūvēti Rīgā, Jūrmalā un Pierīgas pašvaldībās.  No Latvijas reģionālajiem centriem zināma aktivitāte ir vērojama Liepājā, Siguldā, Tukumā un Ogrē. Savukārt 17 reģionālajos centros kopš 2010.gada praktiski nav būvēti un nodoti ekspluatācijā jauni dzīvokļi.  Ekspluatācijā pieņemto jauno dzīvokļu platība republikas pilsētās un novados,  No 2010.-2017.gadam, tūkst. m2.  Avots: CSP  **2.Iedzīvotāju pirktspēja**  Lai noteiktu mājokļu pieejamību īres dzīvokļiem ēkā, kas atbilst būvniecības un energoefektivitātes prasībām, Ekonomikas ministrija veica tirgus aptauju, kuras mērķis bija noskaidrot 50 m2 liela dzīvokļa izmaksas mājsaimniecībai. Vienlaikus gadījumu skaits, kuros nekustamā īpašuma attīstītāji piedāvā dzīvokļus jaunajā projektā izīrēt ir ļoti ierobežots, piemēram, vairāki nekustamo īpašumu attīstītāji jaunajos projektos dzīvokļus īrei nepiedāvā. Mājsaimniecībām, lai izīrētu 50 m2 dzīvokli, sedzot komunālos un apsaimniekošanas izdevumus ir jārēķinās ar 450 *euro* līdz 530 *euro* lielām izmaksām (jeb 9 – 10,6 EUR/ m2). Mājokļa izdevumiem nevajadzētu pārsniegt 30% no mājsaimniecības ienākumiem[[3]](#footnote-4). Saskaņā ar Ekonomikas ministrijas veikto aptauju un aprēķiniem, lai mājsaimniecība varētu atļauties īrēt būvniecības un energoefektivitātes prasībām atbilstošu dzīvokli ievērojot minēto izdevumu proporciju par mājokli no rīcība esošajiem ienākumiem, mājsaimniecības ieņēmumiem ir jābūt sākot no 1600 *euro*.  Iespēja īrēt mājokli, kas atbilst mūsdienu būvniecības standartiem un energoefektivitātes prasībām, ir liegta 80%[[4]](#footnote-5) mājsaimniecību, jo to ienākumi ir zemāki par 1600 *euro* mēnesī. Papildus jāņem vērā, ka 50% mājsaimniecību ienākumi mēnesī nepārsniedz 700 *euro* mēnesī. Tādejādi pusei no Latvijas mājsaimniecībām mēneša ienākumi būtu jādubulto, lai tās spētu atļauties īrēt mājokli, kas atbilst mūsdienu būvniecības standartiem un energoefektivitātes prasībām. **Kā alternatīva ir nodrošināt atbalsta risinājumu, lai veicinātu lētu īres dzīvokļu būvniecība reģionos, kur līdz šim dzīvojamo māju būvniecības tirgus nedarbojas, sasniedzot ievērojami zemāku īres cenu (~5 EUR/ m2).**  Mājokļa pieejamība uzsvērta arī OECD Ekonomikas pārskatā par Latviju, kur statistika par iedzīvotāju labklājību Latvijā, salīdzinājumā ar OECD vidējo rādītāju, ir viena no zemākajām tieši ienākumu un mājokļu pieejamības kategorijās[[5]](#footnote-6). Zemie iedzīvotāju ienākumi, īpaši lauku teritorijās, kombinācijā ar īres mājokļu deficītu reģionu centros un augstajām īres tirgus cenām ierobežo iedzīvotāju mobilitāti uz vietām, kur attīstās uzņēmējdarbība un pieaug pieprasījums pēc darbaspēka.  **3.Teritoriālais griezums, atbalsta ierobežojumi**  Saskaņā ar ES Teritoriālās attīstības darba kārtību policentriskas attīstības modelis - t.i. nozīmīgāko pilsētu nostiprināšana un izaugsmes veicināšana visā valsts teritorijā - paver iespējas mazināt teritoriālās atšķirības, nodrošinot līdzvērtīgus un kvalitatīvus dzīves apstākļus iedzīvotājiem neatkarīgi no dzīvesvietas un tādā veidā ierobežojot iedzīvotāju pārlieku lielo koncentrāciju galvaspilsētā.  Latvijas ilgtspējīgas attīstības stratēģija līdz 2030.gadam definē 30 starptautiskas, nacionālas un reģionālas nozīmes attīstības centru tīklu (9+21) kā valsts apdzīvojuma struktūras pamatu[[6]](#footnote-7), ko nepieciešams stiprināt, lai veicinātu reģionu attīstību un samazinātu pašreizējo pārmērīgo resursu koncentrāciju ap galvaspilsētu. Atbilstoši šim politikas uzstādījumam reģionālās attīstības atbalsta pasākumu ietvaros notiek investīciju koncentrācija starptautiskas, nacionālas un reģionālas nozīmes attīstības centros kā reģionu izaugsmes virzītājspēkos. Tas kalpo kā galvenais instruments teritoriju līdzsvarotāku attīstības rādītāju sasniegšanai visā valstī, novēršot pastāvošās pārmērīgās disproporcijas. Spēcīgāki attīstības centri spēs arī sniegt lielāku pozitīvu ietekmi uz apkārtējās teritorijās attīstību.  Lai arī kopumā Latvijā joprojām saglabājas negatīvas demogrāfijas tendences, atsevišķos reģionālajos attīstības centros procesi nav tik krasi, kā valstī kopumā. Reģionālos centros attīstās uzņēmējdarbība un aug darba vietas.  Resursu koncentrācijas nacionālas un reģionālas nozīmes attīstības centros ir vērtējama pozitīvi, jo dod iespēju efektīvi izlietot publisko finansējumu sabiedrisko pakalpojumu sniegšanai iedzīvotājiem. Vienlaikus, kā atzīmēts iepriekš, zemie iedzīvotāju ienākumi un lētu īres mājokļu trūkums būtiski bremzē iedzīvotāju iekšzemes mobilitāti.  OECD savos pētījumos norāda, ka veiksmīgi funkcionējošs mājokļu tirgus veicina mobilitāti, kas attiecīgi nodrošina efektīvu cilvēkresursu un darba vietu sadali darba tirgū.[[7]](#footnote-8) Arī 2017.gada OECD Ekonomikas pārskatā par Latviju norādīts, ka tikai neliela daļa Latvijas iedzīvotāju dzīvo īrētos dzīvokļos, kas mazina darbaspēka mobilitāti un neļauj mazināt augsto bezdarba līmeni atsevišķos reģionos, kā arī nerisina darbaspēka trūkuma problēmu reģionos, kas attīstās. Jaunu īres mājokļu attīstība reģionos ir nepietiekoša un pieejamu mājokļu piedāvājums ir ļoti ierobežots. Norādīts, ka iespēja iegūt pieejamu mājokli rajonos, kur pieejamas plašas nodarbinātības iespējas ir svarīgs iekļaujošas attīstības un mobilitātes dzinējspēks. No tā arī izriet viena no pārskatā norādītajā galvenajām rekomendācijām - palielināt finansējumu zemo izmaksu īres mājokļiem teritorijās ar pieaugošo nodarbinātību.[[8]](#footnote-9)  Lai arī iedzīvotāju skaita pieaugums kopš 2010.gada galvenokārt ir novērojams tikai Pierīgā, svarīgs faktors ir iedzīvotāju iekšzemes migrācija, kas, lai arī lielākoties norāda uz tendenci iedzīvotājiem pārvietoties no reģioniem uz Rīgu vai no Rīgas uz Pierīgu, parāda arī reģionālās migrācijas tendences, cilvēkiem migrējot uz un no reģionālajiem centriem. Neapmierinātība ar mājokļu pieejamību reģionos un augstais izdevumu īpatsvars mājoklim no ienākumiem Latvijā, ir viens no būtiskiem iemesliem iedzīvotāju emigrācijai uz ārvalstīm un nespējai darbaspēku noturēt Latvijā. Lai arī ikgadējais no Latvijas izbraukušo iedzīvotāju skaits ir samazinājies pēc finanšu krīzes pārvarēšanas, vēl joprojām gadā no Latvijas izbrauc ap 20 tūkstoši iedzīvotāju. Negatīvais migrācijas saldo rada arī ievērojamus ekonomiskos zaudējumus.  **4.Mērķa grupas**  Atbalstu plānots sniegt ar mērķi novērst tirgu nepilnību mājokļa pieejamības nodrošināšanā mājsaimniecībām, kurām uz atbalsta piešķiršanas brīdi ir noteikts ienākumu slieksnis un kuras atbilst noteiktai valsts noteiktai mērķgrupām.  **Ienākumu slieksnis** tiks noteikts, vērtējot pašreizējās dzīvokļu īres cenas jaunajos projektos Rīgā un nosacījumam, ka mājokļa izdevumiem nevajadzētu pārsniegt 30% no mājsaimniecības ienākumiem. Tādējādi atbalsts tiek liegts iedzīvotāju grupām, kuru ienākumi atļauj iegādāties vai īrēt mājokli par tirgus cenām, vienlaikus motivējot arī iedzīvotājus pārcelties no Rīgas uz labi apmaksātām darba vietām reģionos.  **Iespējamās mērķgrupas:** viens no visbiežāk minētajiem uzņēmējdarbību kavējošiem faktoriem Latvijā tostarp tiek minēts neatbilstoši kvalificēts darba spēks. Izrietoši mājokļa pieejamības veicināšana speciālistiem ir viens no faktoriem, kas veicina uzņēmējdarbības attīstību. Kā ir norādīts OECD pētījumā „*The future of productivity*” produktivitātes rādītāju kontekstā būtiska ietekme ir arī valsts veidotajai politikai un tam, cik liela ir personu mobilitāte dzīvesvietas aspektā. Zema vai ierobežota iedzīvotāju mobilitāte un augstas cenas dzīvojamās telpas iegādei rada draudus prasmju neatbilstībai konkrētā darba vidē. Pazeminoties darījumu cenām, kā arī pieaugot iedzīvotāju mobilitātei, tiek nodrošināta atbilstošu speciālistu piesaiste konkrētam darbam, tādā veidā veicinot vairākus būtiskus ekonomiskās izaugsmes rādītājus. Tāpat, kā norādīts minētajā pētījumā, politika, kas ierobežo piedāvājumu mājokļu jomā rada draudus atbilstoši kvalificēta darba spēka piesaistei.  Vienlaikus, radot atbalsta mehānismu personām, kas ieguvušas profesionālo vai augstāko izglītību, tiek stimulēts viens no cilvēkkapitāla ietekmējošiem faktoriem, proti – izglītība, kas sekmē cilvēkkapitāla veidošanos kvantitatīvā līmenī. Personas tiks motivētas iegūt augstāko vai profesionālo izglītību, vienlaikus izvēli par labo konkrētai kvalifikācijai izdarot, ievērojot pieprasījumu pēc speciālistiem konkrētā nozarē.  Mājokļu pieejamības veicināšana personām sekmēs jaunu saimnieciskās darbības veicēju (nodokļu rezidentu (maksātāju)) un privātpersonu piesaisti reālai saimnieciskai darbībai un rezidencei Latvijā gan nacionālā, gan reģionālā mērogā. Uzņēmējdarbības attīstība un jaunu darbavietu radīšana ir uzsvērta arī Reģionālās politikas pamatnostādnes 2013.-2019.gadam, izvirzot kā vienu no uzdevumiem sekmēt teritorijās uzņēmējdarbības attīstību un darbavietu radīšanu, veicināt darbavietu un pakalpojumu sasniedzamību, kā arī uzlabot pakalpojumu kvalitāti un pieejamību.  Vienlaikus kā vienu no mērķgrupām plānots noteikt ģimenes ar bērniem, kas ir cieši saistīts ar Latvijas demogrāfisko situāciju un nepieciešamību sniegt atbalstu jaunajām ģimenēm.  **5.Turpmākā rīcība**  **Ievērojot 2018.gada 2.oktobra Ministru kabineta sēdē (protokols Nr.45, 44.§) apstiprināto pieeju:**   1. **atbalsta mehānisms tiek plānots kā valsts ilgtermiņa aizdevums pašvaldības kapitālsabiedrībai ar pašvaldības galvojumu;**      1. **ar mērķi sniegt iespēju pašvaldību kapitālsabiedrībām piesaistīt finanšu resursu valsts aizdevuma veidā, valsts aizdevumam nepiemērojot riska procentu likmi, mājokļa pieejamību noteiktām mērķgrupām ar noteiktu ienākumu slieksni ir nepieciešams noteikt kā sabiedrisko pakalpojumu saskaņā ar Eiropas Komisijas lēmumu (2011. gada 20. decembris) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES).**   Tomēr šobrīd diskusijās ar iesaistītajām pusēm ir secināts, ka neviens normatīvais akts nesatur tiešu deleģējumu Ministru kabinetam noteikt nosacījumus valsts aizdevumu piešķiršanai pašvaldību kapitālsabiedrībām dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei.  Ievērojot minēto, Likumprojekts paredz papildināt likumu „Par palīdzību dzīvokļa jautājumu risināšana” ar jaunu 27.3 pantu, kas noteiktu atbalsta dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei sniegšanas veidu, kārtību, nosacījumus, grupas, kurām sniedzams atbalsts, kā arī piemērojamo komercdarbības atbalsta regulējumu.  Vienlaikus likuma “Par palīdzību dzīvokļa jautājumu risināšanā” 25.pants nosaka, ka pašvaldībai ir tiesības domes saistošajos noteikumos noteiktajā kārtībā un apmērā maksāt dzīvokļa pabalstu personām, kas denacionalizētā vai likumīgajam īpašniekam atdotā mājā lieto dzīvojamo telpu, kuru tās ir lietojušas līdz īpašuma tiesību atjaunošanai.  Vienlaikus pašvaldības dome saistošajos noteikumos var noteikt arī citas personu kategorijas, kurām ir tiesības saņemt dzīvokļa pabalstu, **taču šādu pabalstu var saņemt tikai tās personas, kas atbilstoši likuma normām ir noteiktas par tiesīgām izīrēt pašvaldībai piederošu vai tās nomātu dzīvojamo telpu vai sociālo dzīvokli.** Ievērojot to, ka mājokļa pieejamība ir nodrošināma ne tikai tām personām, kas atzītas par tiesīgām izīrēt pašvaldībai piederošu vai tās nomātu dzīvojamo telpu vai sociālo dzīvokli, bet plašākam sabiedrības lokam, Likumprojekts paredz izslēgt likumu “Par palīdzību dzīvokļa jautājumu risināšana” 25.panta otro daļu.  Šobrīd, lai izmaksātu dzīvokļa pabalstu, piemēram personām, kas izīrēs dzīvojamo telpu, kas izveidota, pamatojoties uz iepriekš minēto mehānismu, pašvaldībai sākotnēji šādas personas būs jāatzīst par tiesīgām izīrēt pašvaldībai piederošu vai tās nomātu dzīvojamo telpu vai sociālo dzīvokli (lai gan tām šāda telpa nav nepieciešama, un personas izīrēs pašvaldības kapitālsabiedrībai piederošu dzīvojamo telpu) un tikai pēc tam, varēs tikt lemts par dzīvokļa pabalsta izmaksu. Jāņem vērā, ka ne visos gadījumos, personām pašvaldības dzīvojamā telpa būs nepieciešama, kas palielinās cilvēku skaitu kas attiecīgajās rindās ir reģistrētas.  Ievērojot minēto, Likumprojekts paredz izslēgt likumu “Par palīdzību dzīvokļa jautājumu risināšana” 25.panta otro daļu. | |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Tieslietu ministrija, akciju sabiedrība „Attīstības finanšu institūcija Altum", [Latvijas Lielo pilsētu asociācija](http://www.llpa.lv/index.php?option=com_content&view=article&id=60&Itemid=62), Latvijas Pašvaldību savienība. |
| 4. | Cita informācija | Papildus detalizētāks tirgus nepilnības izvērtējums tiks iesniegts līdz ar ministru kabineta noteikumu projektu „Noteikumi par atbalstu dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei” pēc tā saskaņošanas ar Eiropas Komisiju. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kurās ir novērojama ekonomiskā aktivitāte un nepieciešams jauns darba spēks.  Latvijas iedzīvotāji, kuriem tiek paplašinātas mājokļa pieejamības iespējas, kas motivē iedzīvotājus, meklējot darba iespējas, nevis migrēt ārpus valsts, bet izvēlēties iekšējo migrāciju, kas samazinātu ekonomiskos zaudējumus no negatīvā migrācijas saldo. Programma papildus sniegtu palīdzību no Latvijas emigrējušo iedzīvotāju atgriešanai valstī, piedāvājot finansiāli izdevīgu un mūsdienu kvalitātes standartiem atbilstošu mājokli reģionos, kur veidojas jaunas darba vietas. |
| 2. | Tiesiskā regulējuma ietekme uz tautsaimniecību un administratīvo slogu | Plānots, ka līdz ar tiesisko regulējumu tiks veicināta tautsaimniecības izaugsme, piesaistot kā nacionālā tā teritoriālā līmenī darba spēku ekonomiski aktīvajos reģionos. Tiks veicināts jauno darba vietu pieauguma potenciāls reģionos, kā arī iedzīvotāju mobilitāte uz pilsētām un novadiem ar jaunām darbavietām |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (euro) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts paredz jaunas programmas ieviešanu atbilstoši Ministru kabineta 2016.gada 3.maija rīkojuma Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” (turpmāk – Valdības rīcības plāns), 39.punktam. Programmas risinājumi ir atbalstīti Ministru kabineta 2018.gada 2.oktobra sēdē (Nr.45, 44.§) un Ministru kabineta 2018.gada 16.oktobra sēdē (Nr.48 27.§). Atbilstoši Ministru kabineta atbalstītajam risinājumam programmas ieviešanai nepieciešams attiecīgais deleģējums Ministru kabinetam izdot noteikumus.  Programmas risinājumi un attiecīgi likumprojekts ir saistīts ar valsts budžetu ņemot vērā, ka gadījumā, ja likumdevējs pilnvaro Ministru kabinetu izdot noteikumus par atbalsta programmas ieviešanu, vienlaikus nepieciešams likumprojektā "Par valsts budžetu 2019.gadam" un likumprojektā "Par vidēja termiņa budžeta ietvaru 2019., 2020. un 2021.gadam" noteikt, ka pašvaldībām galvojumi, kas sniegti savu kapitālsabiedrību aizņēmumiem dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei, saistību apmērā (aizņēmumu, galvojumu un citas ilgtermiņa saistību atmaksājamās summas pret 2019.gada pamatbudžeta ieņēmumiem bez valsts budžeta transfertiem noteiktam mērķim un iemaksām Pašvaldību finanšu izlīdzināšanas fondā) tiek iekļauti 75% apmērā no galvotās aizņēmuma summas.  Ņemot vērā minēto, likumprojekts tiek virzīts budžeta likumprojektu paketē kopā ar likumprojektu “Par valsts budžetu 2019.gadam” un likumprojektu “Par vidēja termiņa budžeta ietvaru 2019., 2020. un 2021.gadam”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts neskar privātpersonas tiešā veidā. Izstrādātais regulējums nodrošinās deleģējumu ministru kabinetam izstrādāt noteikumus, kas paredzēs atbalsta dzīvojamo īres māju būvniecībai, atjaunošanai, pārbūvei vai jaunuzceltu, atjaunotu vai pārbūvētu dzīvojamo īres māju iegādei sniegšanas veidu, kārtību, nosacījumus, grupas, kurām sniedzams atbalsts, kā arī piemērojamo komercdarbības atbalsta regulējumu.  Ievērojot iepriekš minēto sabiedrības līdzdalība nav neieciešama. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Finanšu ministrija, Tieslietu ministrija, pašvaldības, pašvaldību kapitālsabiedrības, akciju sabiedrība „Attīstības finanšu institūcija Altum", [Latvijas Lielo pilsētu asociācija](http://www.llpa.lv/index.php?option=com_content&view=article&id=60&Itemid=62)s pārstāvji, Latvijas Pašvaldību savienība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ekonomikas ministrija veiks savas funkcijas, kas noteiktas normatīvajos aktos.  Saistībā ar plānoto grozījumu izpildi nav plānots radīt jaunas valsts pārvaldes institūcijas, likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv). |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis

Vītola, 67013041

[Dace.Vitola@em.gov.lv](mailto:Dace.Vitola@em.gov.lv)

1. Valsts kadastra informācijas sistēma [↑](#footnote-ref-2)
2. Centrālās statistikas pārvalde, Lietuvos Statistikos departamentas, Eesti Statistika [↑](#footnote-ref-3)
3. Alice Pittinii, HOUSING AFFORDABILITY IN THE EU Current situation and recent trends (2012) CECODHAS [↑](#footnote-ref-4)
4. Centrālās statistikas pārvaldes dati par 2016.gadu un Ekonomikas ministrijas aprēķini [↑](#footnote-ref-5)
5. OECD pārskats par Latviju (2017) <http://www.oecd.org/economy/surveys/Latvia-2017-OECD-economic-survey-overview.pdf> [↑](#footnote-ref-6)
6. Detalizēts apraksts par 30 starptautiskas, nacionālas un reģionālas nozīmes attīstības centru tīklu (9+21) un nozīmi ietverts Nacionālās attīstības plānā 2014.-2020.gadam un Reģionālās politikas pamatnostādnēs 2013.-2019.gadam, kur 30 attīstības centru pašvaldības definētas kā viena no reģionālās politikas mērķa teritorijām. [↑](#footnote-ref-7)
7. D.Andrews, A.Caldera Sanchez, A.Johansson. OECD Economics Department Working Papers No. 836 “Housing Markets and Structural Policies in OECD countries”, (2011) [↑](#footnote-ref-8)
8. OECD pārskats par Latviju (2017) <http://www.oecd.org/economy/surveys/Latvia-2017-OECD-economic-survey-overview.pdf> [↑](#footnote-ref-9)